ઉલ્લેખનીય છે કે ઉનામાં કહેવાતા ગૌરક્ષકો દ્વારા દલિતો પર અત્યાચાર થયો હતો તેના વિરોધમાં દલિત નેતા જીજ્ઞેશ મેવાણીએ 31 જુલાઇએ અમદાવાદમાં વિશાળ સંમેલન પણ બોલાવ્યું હતું. બાદમાં અમદાવાદથી ઉના સુધીની દલિત અસ્મિતા યાત્રા પણ કાઢવામાં આવી હતી. પરંતુ ઉના સુધી આવ્યા છતાં તેણે દલિત ચમાર પરિવારના હાલચાલ સુદ્ધાં પૂછ્યા ન હોવાનો રોષ પીડિતોએ વ્યક્ત કર્યો છે. આ સંમેલનમાં પીડિત પરિવારનાં બાલુભાઇ સરવૈયા અને તેના 4 પુત્રો ઉપસ્થિત હોવા છતાં જીજ્ઞેશ મેવાણી પીડિતોને મળ્યા નહોતા. તે અંગેનો બળાપો પીડિત પરિવારોએ અગ્રણી અખબાર સમક્ષ ઠાલવ્યો હતો.